Kastelo Hagenburg

Kastelo Hagenburg estas eta kastela komplekso en Hagenburg, Germanujo; ĝi longe servis kiel somera rezidejo de anoj de Ŝaŭmburgo-Lipo. Rekta konekso al la lagego de Steinhude ebligas kanalo 1,2 kilometrojn longa, rande de la marĉo Hagenburger Moor. La kanalo servis ekde la 1760-aj jaroj por la transporto de konstrumaterialo al la artefarita insulo Wilhelmstein. La ĉefa burginsulo (45 × 58 m), iam ĉirkaŭite de akvofosaĵo, havas sudeostan antaŭenigitan antaŭburgeton.

 Konstruhistorio
maldekstre|eta|kastelo Hagenburg kun suda alo laŭ framskeleta konstruo
maldekstre|eta|kanalo kondukanta ĝis la lagego Steinhuder Meer
Burgo estis antaŭula konstruo menciite en 1369 sub la nomo Hageborch; ĝi verŝajne originis ĉe la grafoj de Schaumburg kiu ekregis proksime de Steinhuder Meer. Ĉi kastelo servis en la frua 14-a jarcento kiel sekurigejo por anoj de la setlejo Hagenburg.Husmeier (2008), p. 204 De la 14-a jarcento oni ofte hipotekis la burgon; poste ĝi servis kiel buroo de la Administradujo Hagenburg. En 1518 la fratoj Anton kaj Johann de Holstein-Schaumburg ricevis la burgon fare de la heslandaj landgrafoj. Ĝis 1558 rezidis tie ĉi la senjoroj de Heimburg kiel ministroj. Poste Ludolf Klencke estis posedanto. Klencke konstruigis en 1558 portalejo kaj alikonstruis la burgon. Munk: 600 Jahre Hagenburg, p. 14 En la loĝeja domero estis instalita helika ŝtuparo. Ties filo Ernst Ludolf ordonis en 1574 restaŭradon kaj konstruon de dormejo.

En 1686 grafo Frederiko Kristiano aldonigis la framskeletan sudan alon kun trapasejo; je ĝin oni nemulte pli malfrue alkonstruis eostan alon, kiu fine de la 18-a jarcento devis cedi antaŭ klasikismaĵo. Post konstati jam en la 1720-aj jaroj multajn damaĝojn oni ekigis en 1733 profundajn restaŭradlaborojn. Dekon da jaroj poste la kortega adminstrado konstruigis novan akceptejon. Sed dum la finiĝanta 19-a jarcento la tuto ne plu kontentigis novajn loĝad-pretendojn ĉar princino Julianino (Hesio-Philippsthal) ordonis alikonstruon je pura kaj komforta plezurkastelo. La planoj de Clemens August von Vagedes pretis de aŭtuno 1791Albrecht (1995), p. 50. Ili prezentite en novembro 1792 ne plaĉis al ŝi.Munk (1978), p. 167 Novaj versioj bonis tiel ke en printempo 1793 la konstrulaboroj povis eki. La interno krude finiĝis en 1794. Novigo de la meblaro kaj dekoracioj fariĝis de printempo 1798: Julianino forpasis ankoraŭ antaŭ la malkomenco de la internaĵoj. En 1800 la kastelo novstile ekbrilis. Pro troaj konservadkostoj la Ŝaŭmburg-Lipanoj vendis la tutan komplekson en la 2005-a jaro. Nuntempe okazas en tiu ĉi kastelo aŭkcioj kaj eventoj rilataj al arto.

 Parko  
Apudas publike alirebla pejzaĝa parko kun malnovaj arboj. Aleo de rododendroj, borderite de taksodioj, kondukas onin rekte al la meza avankorpo de la ĉefa ejo. La viridaĵon gastigas multon da birdoj. Ankoraŭ en 1964 kovadis sur la meza kamentubo la blanka cikonio.Weißköppel: Die Vogelwelt des Steinhuder Meeres und seiner weiteren Umgebung, nova eldono, Wunstorf 1975, p. 162 Ofte videblas ĉe la kanalo de Hagenburg alcionoj.

 Literaturo 
 Thorsten Albrecht: Pläne und Bauten C. A. von Vagedes. Architekt und schaumburg-lippischer Landbaumeister, 1760-1795 (=Veröffentlichungen der niedersächsischen Archivverwaltung 'Inventare und kleinere Schriften des Staatsarchivs in Bückeburg', 3). Ekspozicikatalogo, Bückeburg 1995
 Kurt Brüning (eld.): Handbuch der historischen Stätten Deutschlands. Vol. 2: Niedersachsen und Bremen (=Kröners Taschenausgabe, 272). Dua eldono, Kröner, Stuttgart 1960, p. 160
 Georg Dehio: Handbuch der deutschen Kunstdenkmäler: Bremen/Niedersachsen, München/Berlin 1992, p. 583
 Gudrun Husmeier: Geschichtliches Ortsverzeichnis für Schaumburg (=Schaumburger Studien, 68) Bielefeld 2008, p. 204
 Heinrich Munk: 600 Jahre Hagenburg 1378-1978. Hagenburg 1978
 Hans-Wilhelm Heine: Schaumburger Land – Burgenland (=Wegweiser zur Vor- und Frühgeschichte Niedersachsens, 29), Oldenburg 2010, ISBN 978-3-89995-673-3.

 Eksteraj ligiloj 

 Atlaso de monumentoj je Malsupra Saksio
 EBIDAT
 fotoj 

 Notoj 

Hagenburg
Hagenburg
Kategorio:Steinhuder Meer
Kategorio:Plezurkasteloj
Hagenburg